**GRAD KARLOVAC, Karlovac, Ulica Ivana Banjavčića 9**, OIB 25654647153, kojeg zastupa gradonačelnik Damir Mandić, dipl. teol. (u daljnjem tekstu: Naručitelj)

**i**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_,** OIB \_\_\_\_\_\_\_\_\_\_\_\_\_\_\_, kojeg zastupa direktor \_\_\_\_\_\_\_\_\_\_\_\_\_ (u daljnjem tekstu: Izvršitelj)

zaključili su \_\_\_\_\_\_\_\_\_\_ 2019. godine sljedeći

UGOVOR O USLUZI REVIZIJE

projekta „Razvoj poduzetničke zone Gornje Mekušje u Karlovcu“ KK.03.1.2.03.0024

# Predmet ugovora

##

1. Predmet ovog ugovora je usluga revizije projekta „Razvoj poduzetničke zone Gornje Mekušje u Karlovcu“ KK.03.1.2.03.0024
2. Izvršitelj se obvezuje predmet ugovora iz stavka 1. ovog članka izvesti u svemu prema uvjetima iz Ponude od \_\_\_\_\_\_\_\_\_ 2019., ugovorenom troškovniku, projektnoj dokumentaciji i zakonima i propisima te pravilima struke. Projektna dokumentacija sastoji se od Ugovora o dodjeli bespovratnih sredstava za projekte koji su financirani iz Europskog fonda za regionalni razvoj u sklopu Operativnog programa Konkurentnost i kohezija 2014. -2020. i pripadajućih priloga.
3. Usluga revizije je aktivnost u okviru projekta „Razvoj poduzetničke zone Gornje Mekušje u Karlovcu“ KK.03.1.2.03.0024 koji je odobren za financiranje prema uvjetima javnog poziva „Razvoj infrastrukture poduzetničkih zona“ KK.03.1.2.03 u sklopu Operativnog programa Konkurentnost i kohezija 2014. -2020., sufinanciranog iz sredstava Europske unije, Europskog fonda za regionalni razvoj i Ugovora o dodijeli bespovratnih sredstava za projekte financirane iz strukturnih i investicijskih fondova u financijskom razdoblju 2014.-2020., sklopljenom između Ministarstva gospodarstva, poduzetništva i obrta, Središnje agencije za financiranje i ugovaranje i Grada Karlovca.

# cijena

##

1. Ugovorne strane ugovaraju cijenu predmeta ugovora kao fiksnu i nepromjenjivu za cijelo vrijeme trajanja ugovora, prema troškovniku koji je sastavni dio ovog Ugovora u ukupnom iznosu od:

Vrijednost usluge bez PDV-a: \_\_\_\_\_\_\_\_\_\_\_\_\_ kn

Porez na dodanu vrijednost (PDV 25%): \_\_\_\_\_\_\_\_\_\_\_\_\_\_\_ kn

Ukupan iznos s PDV-om: \_\_\_\_\_\_\_\_\_\_\_\_\_ kn

1. Izvršitelj odgovara za točnost i potpunost svoje ponude te je prilikom njezinog podnošenja bio dužan uzeti u obzir sve što je potrebno za potpuno i pravilno izvršenje ugovornih obveza te u ponuđenu cijenu uključiti sve troškove povezane s predmetom Ugovora.
2. Budući da se smatra kako je Izvršitelj utvrdio svoje cijene na temelju vlastitih kalkulacija, poslovanja i procjena, isti će bez dodatne naknade izvršiti sve usluge koji su predmet neke od stavki iz njegove ponude, a za koje nije naveo jediničnu ni paušalnu cijenu.

# PLAĆANJE

##

1. Obračun za izvršenu uslugu revizije vršiti će se temeljem ispostavljenih računa u elektroničkom obliku, sukladno Zakonu o elektroničkom izdavanju računa u javnoj nabavi (NN 94/18).
2. Naručitelj će sva plaćanja Izvršitelju izvršiti u roku od 30 dana od dana zaprimanja valjanog računa koji sadrži sve zakonom propisane elemente (obvezni elementi računa za obveznike PDV-a propisani su člankom 79. Zakona o porezu na dodanu vrijednost, a sve na transakcijski račun kojeg je Izvršitelj naveo u svojoj ponudi.
3. Izvršitelj je bez odgode dužan obavijestiti Naručitelja o svakoj promjeni transakcijskog računa.
4. Plaćanje će se vršiti po isporuci ugovorene dokumentacije i to na sljedeći način:
5. 20% ugovorene cijene usluge isplaćivat će se po dostavi 1.,2.,3., i 4. revizorskog izvješća, u zakonskim rokovima
6. 20% ukupne ugovorene cijene usluge isplatit će se po izradi 5. i Završnog revizorskog izvješća, u zakonskom roku

# dinamika

### Rokovi

##

1. Izvršitelj će početi obavljati reviziju izdataka projekta „Razvoj poduzetničke zone Gornje Mekušje u Karlovcu“ KK.03.1.2.03.0024 po potpisu ugovora.
2. Planirana izvješća trebaju biti predana Naručitelju prema slijedećem rasporedu:

- 1. Izvješće, za razdoblje provedbe projekta od 7. lipnja do 6. rujna 2019.potrebno je predati do 25. listopada 2019.

- 2. Izvješće, za razdoblje provedbe projekta od 7. rujna do 6. prosinca 2019. potrebno je predati do 15. siječnja 2020.

- 3. Izvješće, za razdoblje provedbe projekta od 7. prosinca 2019. do 6. ožujka 2020.potrebno je predati do 15. travnja 2020.

- 4. Izvješće, za razdoblje provedbe projekta od 7. ožujka 2020. do 7. lipnja 2020. potrebno je predati do 5. srpnja 2020.

- 5 Izvješće, za razdoblje provedbe projekta od 8. lipnja 2020. do 30. lipnja 2020. potrebno je predati do 15. srpnja 2020.

- Završno izvješće koje objedinjuje rezultate 1. – 5. Izvješća o provedbi projekta potrebno je predati do 15.srpnja 2020.

### Ugovorna kazna

##

1. Ako Izvršitelj svojom krivnjom zakasni s ispunjenjem obveze koja čini predmet Ugovora ili predmetnu obvezu neuredno ispuni, Naručitelj je ovlašten naplatiti ugovornu kaznu za svaki započeti dan kašnjenja pa do urednog ispunjenja obveze koja čini predmet Ugovora. Dnevni iznos ugovorne kazne je 2 ‰ vrijednosti ugovorenog iznosa, s time da ugovorna kazna ne može prijeći 5% ukupne vrijednosti Ugovora. Pravo Naručitelja na ugovornu kaznu ne utječe na ostala prava koja ima po Ugovoru.

# Vidljivost financiranja i povjerljivost

##

1. Osim ako Naručitelj zahtijeva drugačije, Izvršitelj će poduzeti potrebne radnje kako bi financijski doprinos Europske unije dobio odgovarajući publicitet. Te će mjere biti u skladu s pravilima iz Uputa za korisnike sredstava; Informiranje, komunikacija i vidljivost projekata financiranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) za razdoblje 2014.-2020. (<http://arhiva.strukturnifondovi.hr/vazni-dokumenti>) Izvršitelj neće davati javne izjave o projektu bez prethodnog odobrenja Naručitelja.
2. Izvršitelj se obvezuje da će čuvati povjerljivost podataka i dokumenata koji su povezani s izvršenjem Ugovora te da ih neće učiniti dostupnim trećim osobama u svrhe koje nisu povezane s izvršenjem Ugovora bez prethodnog pristanka Naručitelja. Navedeno obvezuje Izvršitelja i po prestanku izvršavanja obveza te će Izvršitelj osigurati da ista obveza vrijedi i za njegovo osoblje. Pozivanje na Ugovor u svrhu preporuke na tržištu ili podnošenja ponude na nadmetanjima bit će dozvoljeno bez prethodnog pristanka Naručitelja.

# OBVEZE NARUČITELJA

### Dostava podataka

##

1. Naručitelj će svu raspoloživu dokumentaciju koju posjeduje, a koja će biti predmet revizije, dostavljati Izvršitelju prema slijedećem rasporedu:

- za 1. Izvješće odmah po potpisu Ugovora

- za 2. Izvješće do 25. prosinca 2019.

- za 3. Izvješće do 25. ožujka 2020.

- za 4. Izvješće do 15. lipnja 2020.

- za 5. Izvješće do 5. srpnja 2020.

#  Obveze IzvRŠITELJA

1. Revizija izdataka projekta „Razvoj poduzetničke zone Gornje Mekušje u Karlovcu“ KK.03.1.2.03.0024 iz članka 1. ovog Ugovora obavljat će sukladno Zakonu o reviziji, Međunarodnim revizijskim standardima, sukladno propisima i pravilima struke i odredbama ovog Ugovora.

#  Izvještavanje

##

1. Izvršitelj će dostaviti sljedeća izvješća na hrvatskom jeziku u tri primjerka u papirnatom obliku te u elektroničkoj verziji:

# JAMSTVA

### JAMSTVO ZA UREDNO ISPUNJENJE UGOVORA

##

1. Jamstvo za uredno ispunjenje ugovora je jamstvo koje služi Naručitelju kao osiguranje za slučaj povrede određenih ugovornih obveza.
2. Izvršitelj je dužan, na dan potpisa Ugovora, dostaviti zadužnicu na iznos od 10% ugovorene vrijednosti bez PDV-a. potvrđenu kod javnog bilježnika na ime osiguranja urednog ispunjenja preuzetih obveza od strane Naručitelja.
3. Naručitelj će zadužnicu, ukoliko bude neiskorištena, vratiti po ispunjenju ugovorne obveze.
4. U slučaju da Izvršitelj ne ispunjava svoje obveze iz ovog Ugovora, Naručitelj ima pravo raskinuti ovaj Ugovor bez otkaznog roka i ima pravo naplate iz odgovarajućeg jamstva iz ovog Ugovora.

# POVREDA i RAskid UGOVORA

##

1. Svaka ugovorna strana dužna je ispuniti svoje ugovorne obveze te odgovara za njihovo ispunjenje.
2. Pravo raskinuti ugovorni odnos ima svaka ugovorna strana, ako druga ugovorna strana krši odredbe Ugovora, odnosno ne izvršava preuzete ugovorne obveze na način kako je ugovoreno i u ugovorenim rokovima, a navedene propuste ne otkloni niti u naknadnom roku koji joj za to ostavi druga ugovorna strana.
3. Obavijest o propustu ugovorna strana dostavlja prekršitelju pisanim putem, faksom ili poštom preporučeno. Ako prekršitelj ne uskladi svoje ponašanje Ugovor se smatra raskinutim bez potrebe davanja ikakvih daljnjih obavijesti ili izjava. Ako prekršitelj otkloni propust, raskid nema učinka.
4. U slučaju raskida ovog Ugovora sačinit će se konačni obračun prema stvarno izvedenim uslugama uz primjenu odredbi o naknadi štete koja je nastala raskidom Ugovora.

# Praćenje ugovora

##

1. Komunikacija radi izvještaja o napredovanju između ugovornih stranaka odvijat će se putem pošte (ili ovlaštenog pružatelja poštanskih usluga), telefona, telefaksa, elektroničke pošte ili osobne dostave pismena.
2. Za praćenje izvršenja Ugovora zadužen Grad Karlovac, Upravni odjel za razvoj grada i EU fondove.

# Potpuni Ugovor, salvatorna klauzula

##

1. Ugovorne strane će u izvršavanju ovog Ugovora međusobno surađivati u dobroj vjeri te se obvezuju potpisati sve isprave, dati očitovanja i obaviti sve druge radnje koje budu bile potrebne radi izvršenja ovog Ugovora.
2. Ukoliko bi pojedine odredbe ovog Ugovora bile ili postale nevaljane ili u slučaju pravne praznine u odredbama Ugovora, iste nemaju utjecaja na važenje ostalih odredbi ovog Ugovora. U tim će slučajevima ugovorne strane nevažeću odredbu zamijeniti novom koja će u gospodarskom smislu biti najbliža nevaljanoj odredbi.

# PRIMJENJIVO PRAVO I RJEŠAVANJE SPOROVA

##

1. Ugovorne strane će eventualne sporove iz ovog ugovora rješavati sporazumno, a za odnose koji nisu regulirani ovim Ugovorom primjenjuju se odgovarajuće odredbe Zakona o obveznim odnosima te ostali važeći zakoni i propisi iz posebnih područja, ako to ne bude moguće, ugovaraju nadležnost suda u Karlovcu.

# Završne odredbe

##

Ugovor je sastavljan u pet (5) istovjetnih primjeraka od kojih 3 (tri) za Naručitelja, a 2 (dva) za Izvršitelja.

|  |  |
| --- | --- |
| **NARUČITELJ:** | **IZVRŠITELJ:** |
| Grad Karlovac |  |
| Gradonačelnik |  |
| Damir Mandić, dipl. teol. |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Klasa:

Urbroj:

Karlovac,

**DOSTAVITI:**

1. Izvršitelj, (2x)
2. Ured gradonačelnika, ovdje (1x)
3. Upravni odjel za proračun i financije, ovdje (1x)
4. Arhiva (1x), Upravni odjel za razvoj grada i europske fondove, ovdje

Privitak: Jamstvo (original)

Privitak: Jamstvo (preslika)